### Resume

Ifølge [adresse] økonomiske styringsprincipper skal der udarbejdes en budgetopfølgning for 1. kvartal omfattende perioden januar-marts 2023.

Kvartalsopfølgningen følger op på udviklingen i udvalgenes driftsområder vedrørende serviceudgifter, overførselsudgifter og det brugerfinansierede område. Desuden indeholder kvartalsopfølgningen en opfølgning på anlægsområdet.

Kvartalsopfølgningen for 1. kvartal 2023 har på de enkelte udvalgsområder været forelagt udvalgene ultimo april/primo maj 2023.

På baggrund af et stigende udgiftspres på velfærdsområderne og på usikkerhederne for de stigende energipriser har Økonomiudvalget valgt at fremrykke 1. kvartalsopfølgning for at få et tidligere overblik. Disse emner får desuden en særlig opmærksomhed i opfølgningen.

### Sagsfremstilling

I nedenstående tabel 1 "Overblik drift" fremgår udvalgenes forventede regnskabstal for 2023 opdelt på serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - 1. kvartalsopfølgning 2023" og bilag 2 "Bevillingsændringer - 1. kvartalsopfølgning 2023".

Tabel 1 - Overblik drift:

![](data:image/png;base64...)

Serviceudgifter:

Det korrigerede budget for serviceudgifter udgør pr. ultimo marts 5.706 mio. kr. og regnskabet for 2023 forventes at blive 5.668 mio. kr. Der forventes et samlet mindreforbrug på 38,4 mio. kr., hvoraf der forventes overført er merforbrug på 1,9 mio. kr. til 2024, mens et mindreforbrug på 40,2 mio. kr. forventes at tilgå kassen i forbindelse med regnskabsafslutning.

På Økonomiudvalgets område forventes et samlet mindreforbrug på 41 mio. kr., hvoraf der forventes overført et 7,9 mio. kr. til 2024, og der forventes et mindreforbrug, som ikke overføres på 33,1 mio. kr. Mindreforbruget der overføres til 2024 vedrører primært budget vedrørende monopolbrud. Mindreforbruget der ikke overføres skyldes primært puljemidler der endnu ikke er udmøntet eller reserveret, herunder fra den Centrale Reservepulje, barsels- og omstillingspuljer, samt 4,6 mio. kr. som hensættes vedrørende arbejdsskadeforsikring.

På Teknisk Udvalgs område forventes et samlet mindreforbrug på 1,4 mio. kr., som forventes overført til 2024. Mindreforbruget skyldes primært forskydninger i innovationsprojekter.

På Klima, Natur- og Miljøudvalgets område forventes et samlet mindreforbrug på 6,4 mio. kr., som forventes overført til 2024. Mindreforbruget skyldes primært midler til fjernvarmeudruldning og klimapuljen som strækker sig over flere år.

På Børne- og Familieudvalgets område forventes et samlet mindreforbrug på 15 mio. kr., som forventes overført til 2024. Bag det forventede resultat er et merforbrug på familieområdet på 31,2 mio. kr., og mindreforbrug på samlet forbrug på 45,7 mio. kr. på dagtilbuds- og skoleområdet, samt fælles rammer.

På [adresse] område forventes et samlet merforbrug på 37,5 mio. kr., som forventes overført til 2024. Merforbruget kan primært henføres til budgetposterne indenfor pengeposerne (55,6 mio. kr.), hvor distrikterne er præget af en kontinuerlig stigende efterspørgsel efter særligt sygeplejeindsatser, samt en stigning i udgifterne vedrørende borgere, der vælger at bo på plejehjem i andre kommuner eller friplejehjem. Derudover er der også merforbrug på Myndighedsområdet (1,5 mio. kr.) og øvrige (12,5 mio. kr.). Men dette modsvares af et mindreforbrug uden for pengeposen på 17 mio. kr.

På Sundheds- og [adresse] område forventes et samlet mindreforbrug på 9,2 mio. kr., hvoraf der forventes overført 1 mio. kr. til 2024, og der forventes et mindreforbrug som ikke overføres på 8,2 mio. kr. Mindreforbruget der overføres til 2023 skyldes primært uforbrugte midler fra lov- og cirkulæreprogrammet, og overførte midler fra 2022. Mindreforbruget der ikke overføres skyldes primært mindreforbrug på aktivitetsbestemt medfinansiering og specialiseret genoptræning.

På [adresse] område forventes et samlet merforbrug på 5,3 mio. kr., som forventes overført til 2024. Merforbruget skyldes dels Myndighedsområdet (20,2 mio. kr.), som er udfordret primært fra en stor opdrift fra børneområdet i 2022 - der får helårsvirkning i 2023, stigning på borgere med domsanbringelse og betaling til krisecentre, samt et merforbrug på social- og psykiatriområdet (9,6 mio. kr.) som vedrører Center Tinghøj og [adresse]. Dette modsvares af, at der på Handicap og øvrige (indtægtsbudgetter) et samlet mindreforbrug på 24,5 mio. kr.

På Arbejdsmarkedsudvalgets område forventes samlet budgetoverholdelse.

På Kultur- og Idrætsudvalgets område forventes et samlet mindreforbrug på 8 mio. kr., som forventes overført til 2023. Mindreforbruget kan henføres til diverse puljer uden for pengeposen, med et samlet mindreforbrug på 8,8 mio. kr.

På Udvalget for Lokalsamfund og Nærdemokratis område forventes et samlet mindreforbrug på 1,3 mio. kr., som forventes overført til 2023. Mindreforbruget skyldes at man erfaringsmæssigt forventer, at ikke alle borgerdrevne projekter færdiggøres i disponeringsåret, hvorfor tilskud til disse først forventes udbetalt efter at 2023 er afsluttet.

På Beredskabskommissionens område forventes samlet budgetoverholdelse.

Overførselsudgifter:

Det korrigerede budget for overførselsudgifter udgør pr. ultimo marts 1.821 mio. kr., og regnskabet for 2023 forventes at blive 1.825 mio. kr. Der forventes dermed et samlet merforbrug på 3,8 mio. kr., hvoraf der forventes et mindreforbrug på 3 mio. kr. overført til 2024, og der forventes et merforbrug, som ikke overføres på 6,8 mio. kr.

På Økonomiudvalgets område forventes budgetoverholdelse.

På Børne- og Familieudvalgets område forventes et samlet merforbrug på 5,7 mio. kr., hvoraf der forventes overført et mindreforbrug på 3 mio. kr. til 2023, og der forventes et merforbrug som ikke overføres på 8,7 mio. kr. Mindreforbruget på 3 mio. kr. der forventes overført til 2024, vedrører Sprogcenteret, og skyldes forskydninger mellem indtægter og udgifter mellem årene. Merforbruget på 8,7 mio. kr. der ikke overføres, skyldes primært de øvrige lovbundne områder, tabt arbejdsfortjeneste og merudgiftsydelser ved forsørgelse af handicappede børn.

På [adresse] område forventes et mindreforbrug på 1,8 mio. kr., som ikke overføres. Mindreforbruget vedrører mindreforbrug på servicelovens §100.

På Arbejdsmarkedsudvalgets område forventes budgetoverholdelse.

Det brugerfinansierede område:

Det samlede korrigerede netto indtægtsbudget for det brugerfinansierede område er på 0,4 mio. kr., og regnskabet for 2023 forventes at blive 7 mio. kr. Der forventes dermed et mindreforbrug som ikke overføres på 6,5 mio. kr.

På Klima-, Natur- og Miljøudvalgets område forventes et mindreforbrug på 6,5 mio. kr., som ikke overføres. Mindreforbruget skyldes primært Ressourcer og Genbrug ift. salg af maskiner, lavere flytteomkostninger end forventet og mindre mængder af affald som modtages og håndteres.

Anlæg:

Tabel 2: - Overblik anlæg:

![](data:image/png;base64...)

Det samlede korrigerede anlægsbudget udgør samlet set netto 802,8 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 682,3 mio. kr. i 2023. Der forventes en overførsel til 2024 på 121,9 mio. kr.

Det er især Økonomiudvalget, Teknisk Udvalg, Børne- og Familieudvalget, Seniorudvalget, Kultur- og Idrætsudvalget og Udvalg for Lokalsamfund og Nærdemokrati, som forventer overførsler til 2024.

På Økonomiudvalgets område forventes blandt andet overførsler vedrørende køb af [adresse] (Falck), Broforbindelse Parkeringsplads DGI, køb/salg af jord og bygninger [adresse] samt færdiggørelse af vejareal v/Posthusgrunden.

På Teknisk Udvalgs område forventes blandt andet overførsler vedrørende byggemodning, pulje til infrastruktur, intelligente transport systemer og mindre anlæg. Der forventes derudover et merforbrug, som ikke overføres på 1,450 mio. kr. Til dette søges der finansiering af Jura i særskilt sag, samt om 0,450 mio. kr. fra [adresse] (uddybes i punkt om bevillingsændringer).

På Børne- og Familieudvalgets område vedrørende overførelsen primært en stor fremrykning af anlægsmidler fra 2024 til 2023, som blev overført i marts 2023. Midlerne skal prioriteres, og projekterne skal i licitation, hvilket betyder at en del af pengene ikke når at få afløb i 2023.

På [adresse] område forventes blandt andet overførsler vedrørende demenssikring af plejecentre og velfærdsteknologi.

På Kultur- og Idrætsudvalgets område forventes blandt andet overførsler vedrørende bibliotek/kulturhus, samt ny hal på [adresse].

På Udvalg for Lokalsamfund og Nærdemokrati område forventes overførsel vedrørende nedrivningsprojekt og midler der ikke er disponeret.

En række udvalg søger ved 1. kvartalsopfølgningen om ændring af rådighedsbeløb inden for udvalgenes egne anlægsbudgetter, hvilke fremgår at vedlagte bilag 3 "Tillægsbevillinger til anlægsområdet - 1. kvartalsopfølgning 2023".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 1. kvartalsopfølgning 2023".

Sammenfatning:

Samlet set forventes der overholdelse budgetterne på både drifts- og anlægsområdet.

Centralt Budget gør opmærksom på, at [adresse] andel af serviceudgiftsrammen for 2023 blev fuldt udnyttet ved vedtagelsen af budget 2023. Dvs. overførsler fra 2022 til 2023 og øvrige tillægsbevillinger vedr. serviceudgifter ligger ud over rammen. Når velfærdsområderne har udfordringer med at overholde budgettet kan det resultere i en overskridelse af servicerammen i regnskab 2023 og som følge heraf en sanktion, hvis alle landets kommuner overskrider den samlede ramme. Det er derfor afgørende at der i den kommende tid arbejdes på at opnå budgetbalance på velfærdsområderne.

Status på stigende energipriser 2023:

I forbindelse med tredje kvartalsopfølgning 2022, blev der sat skarpt fokus på de stigende energipriser, som følge af forsyningsusikkerheden på energi-markedet. Både el- og varmepriser var flerdoblet i en periode, hvilket satte budgetterne under pres allerede i 2022. Energi-spare-tiltag blev på den baggrund sat i værk i de kommunale bygninger, bl.a. varmesænkning og øget fokus i at slukke lyset i de kolde og mørke vintermåneder.

Tre særlige fokusområder, der var særligt usikre i efteråret 2022, er El, Gas og Fjernvarme. Nogle udvalgsområder har i budgetopfølgningerne noteret at de stigende energipriser påvirker forbruget. Det er dog den umiddelbare vurdering, at udfordringerne forventes at kunne absorberes indenfor udvalgsrammerne. Alligevel kan det være interessant at se på kommunens samlede udfordringer – hvilket der vil blive givet en kort status på i det følgende.

Energi-tiltag

Energi-tiltagene har haft en effekt for forbruget – særligt for enkelte bygninger – men der er fortsat behov for vedholdenhed.

Teknik og Miljø har sat energimonitorering op for 9 udvalgte bygninger. 6 af bygningerne viser et reduceret el-forbrug på 5-13% set i forhold til forrige vinter, mens 6 andre bygninger viser 12-33% reduktion i varmeforbrug. Nogle bygninger viser ikke reduktion. Hvordan det samlede billede for alle kommunens bygninger fordeler sig, kan ikke siges med sikkerhed, men der er igangsat et større kortlægningsarbejde så det i fremtiden – tidligst i 2024 – er muligt at monitorere hele kommunens bygningsportefølje.

El – godt nyt, men fortsat udfordring

I efteråret 2022 stod kommunen med udsigt til stigninger på op imod 2-3 gange på el-området ved årsskiftet – da kommunens fastprisaftale ophørte. Det betød at udfordringen i 2023 potentielt ville forårsage et merforbrug på 30-45 mio. kr.

El-priserne har dog stabiliseret sig meget hen over vinteren og sammen med statens lempelse af el-afgiften i første halvår 2023 fører det til et forventet merforbrug på sammenlagt ca. 5 mio. kr. som følge af en højere el-pris. Vurderingen fra energi-rådgiveren er, at markedsprisen aldrig vil falde til samme historisk lavet niveau, da det europæiske el-marked strukturelt er ændret.

Hvis de gældende energi-sparetiltag fortsættes året ud i samme intensitet - vil man forventeligt kunne se mod en samlet reduktion på ca. 5% færre kWh, svarende til ca. 2 mio. kr. i mindreforbrug. Når der samtidig tages højde for at budgetterne for brændsel og drivmidler er PL-reguleret med KL’s skøn på 1,13% - så burde udfordringen yderligere være reduceret. Den samlede vurdering er derfor, at el-priserne kan rummes indenfor budgetterne.

Der er enkelte andre leverandører af el til de kommunale bygninger end aftale-leverandøren - og det bør i den nærmeste fremtid undersøges om det er muligt og rentabelt at flytte disse aftaler. Ligeledes bør der, også fremad, være en stærk opmærksomhed på at reducere forbruget i kWh yderligere, ved at opsamle de gode erfaringer fra vinteren.

Luften i gaspris-boblen er feset noget ud – men stadig udfordring

I årene før energikrisen havde Vejle Kommune en fastpris-aftale på gas svarende til omkring 1,8 kr./m3. Gaspriserne eksploderede dog i sommeren/efteråret 2022 til 20-30 kr./m3, men stabiliserede sig sidst på året. Siden januar 2023 har prisen været nede på 3-6 kr./m3.

Det umiddelbare billede – på baggrund af de første måneders regninger – er at forbruget er steget med op til 12%. Det skal dog ses med forbeholdt, da størstedelen af gas-regninger falder i maj, august og november, hvorfor det er for tidligt at sige om der alene er tale om en anden periodisering i fakturaerne. Der bør være et særligt fokus på dette område i løbet af året.

Fjernvarme – ca. halvdelen af regningerne er landet, men stadig usikkerhed

For fjernvarmen var der også udfordringer i 2022, men et hurtigt kig på regningerne fra de lokale fjernvarmeselskaber viser at niveauet er stort set det samme, tenderende til lidt lavere i 2023. Godt halvdelen af årets forbrug regnes med at være bogført, men umiddelbart ikke de store udfordringer.

Der bør være et fokus på dette område i løbet af året i takt med at regningerne lander.

Samlede konklusion af energiområdet:

Det er den centrale økonomiafdelings vurdering, at udgiftspresset fra energiområdet bliver håndteret lokalt – og at der i øjeblikket ikke er behov for yderligere hjælp. Da der er tale om et område med svingende priser og stor usikkerhed vil det blive fulgt tæt i de kommende kvartalsopfølgninger.

Status på velfærdsområdet 2023:

Torben Lund (Senior, Voksen og Børn/Familie) er i Vejle Kommune, ligesom resten af landet, under pres - flere borgere, tungere borgere og en budgetmæssig ramme, der ikke nødvendigvis stiger tilsvarende. Det betyder, at områdernes ramme udfyldes mere og mere, og reserverne på områderne tømmes mere for hvert år. Områderne bevæger sig således tættere på overskridelse af rammerne, og for Seniorudvalget blev rammen overskredet i 2022.

De første indledende indikationer om forbrugsforventningen til 2023 blev forelagt økonomiudvalget i februar. På baggrund af forbrugsmønstrene i 2022 var den umiddelbare forventning et merforbrug på ca. 18 mio. kr. for Familieområdet, ca. 16 mio. kr. for Voksenområdet og ca. 35 mio. kr. for Seniorområdet. I disse forventninger var der ikke indregnet demografiske ændringer og prisstigninger. Der var i disse forventninger ikke taget stilling til om at antallet af borgere ville vokse, om sagerne kunne blevet tungere, om flere borgere kunne have behov for ydelser, eller om priserne ville stige fra 2022 til 2023.

Byrådet besluttede på baggrund af forventningen, den 29. marts 2023 at afsætte 44,7 mio. kr. (overført restbudget fra 2022) i en reservepulje i 2023. Reservepuljen er afsat til at afhjælpe økonomiske udfordringer i 2023. Af de afsatte midler udmøntede Byrådet 9 mio. kr. til Børne- og familieudvalget, 9 mio. kr. til Voksenudvalget og 14 mio. kr. til Seniorudvalget. Midlerne blev udmøntet til at afbøde de forventede budgetudfordringer i 2023. De resterende 12,7 mio. kr. er fortsat afsat som en reservepulje under Økonomiudvalget.

De første indledende indikationer på forbruget for 2023 byggede på en antagelse om, at forbruget i 2023 ville ligne forbruget i 2022. Det kan dog konstateres at de seneste års udvikling for de tre velfærdsområder, har vist at der både kommer flere borgere, at nogle af dem bliver tungere, og at flere borgere har brug for kommunale ydelser. Med det i betragtning, vil udgiftspresset i 2023 således være højere end 2022 - og dermed udfordre det de estimerede merforbrug på de tre områder, som således kan blive højere som året skrider frem. I denne kvartalsopfølgning er der analyseret dybere ned i det stigende udgiftspres og effekten for forbruget i 2023.

1. kvartalsopfølgningen viser nu følgende forventning til 2023, på de tre velfærdsområder:

Børne- og Familieudvalget

Forventning om et mindreforbrug på 14,5 mio. kr., som baserer sig på et merforbrug på 31,2 mio. kr. på familieområdet og et mindreforbrug på 45,7 mio. kr. på dagtilbuds- og skoleområdet samt fælles rammer.

Voksenudvalget

Forventning om et merforbrug på 5,7 mio. kr. hvoraf myndighedsområdet bidrager med et merforbrug på 20,2 mio. kr. og social- og psykiatriområdet med et merforbrug på 9,3 mio. kr. Det modsvares af et mindreforbrug på handicapområdet og indtægtsbudgettet (23,8 mio. kr.).

Seniorudvalget

Forventning om et merforbrug på 38,6 mio. kr. på Seniorudvalget. Bag dette er et merforbrug på 55,6 mio. kr. indenfor pengeposen, særligt grundet merforbrug på distrikterne (43,9 mio. kr.) og området for mellemkommunale betalinger og friplejehjem (39,2 mio. kr.). Og et mindreforbrug på 17 mio. kr. udenfor pengeposen, som knytter sig til Lov og Cirkulæremidler og projekter.

[adresse] budgetudfordring er således markant – og det vil være kræve stor opmærksomhed og skarpe prioriteringer for at opnå rammeoverholdelse. Dertil kommer at 1. kvartalsopfølgningen er lavet på baggrund af forbrugstal for februar 2023. Efterfølgende har forvaltningen fået kendskab til forbruget for marts og april – som viser at forbruget i disse måneder ligger markant over det niveau som det burde for at holde et merforbrug ”nede” på 38,6 mio. kr. Forbruget kan på nuværende tidspunkt indikere at udfordringen er meget større.

På nuværende tidspunkt ligger forbruget for de tre største områder indenfor seniorområder (Distrikterne, [adresse] og Myndighedsområdet) ca. 5,2% højere end forbruget i 2022. I forventningen med en overskridelse på 38,6 mio. kr. er der regnet med, at forbruget i 2023 kun er 0,9% højere end forbruget i 2023.

Det er derfor afgørende at følge dette tættere i de kommende budgetopfølgninger – og sikre at forbrugsmønsteret vender i takt med at besparelserne bliver realiseret.

### Økonomi

Bevillingsændringer:

Udover de af fagudvalgene godkendte flytninger på driften, samt ændringer af rådighedsbeløb og anlægsbevillinger som behandles i de følgende afsnit, søges der i denne sag om følgende bevillingsmæssige ændringer:

1) I forbindelse med halvårsregnskabet 2022 afsatte Byrådet en samlet anlægspulje, kaldet "inflationspulje", under Økonomiudvalget som værn mod prisstigninger på anlægsområdet. I forbindelse med udmøntningen af puljen (23. november 2023), blev der til cykelsti delprojektet Vejlevej-Bredsted reserveret 0,450 mio. kr. til dækning af den forventede merudgift som følge af prisstigninger vedr. projektet. Den endelige merudgift er nu kendt, og derfor søges der om udmøntning af 0,450 mio. kr. til at dække at projektet, grundet prisstigninger er blevet dyrere end forventet.

De bevillingsmæssige konsekvenser på udvalgsniveau fremgår endvidere af nedenstående tabel 4 "Jytte Dahl".

Flytning af driftsmidler:

Ved 1. kvartalsopfølgning har fagudvalgene godkendt en række flytninger på driften. Disse flytninger er specificeret i vedlagte bilag 2 "Bevillingsændringer - 1. kvartalsopfølgning 2023".

De bevillingsmæssige konsekvenser af flytningerne på udvalgsniveau fremgår endvidere af nedenstående tabel 4 "Jytte Dahl". Ændringerne giver netto 0.

Ændring af rådighedsbeløb og anlægsbevillinger på anlægsområdet:

På anlægsområdet har fagudvalgene godkendt en række ændringer af rådighedsbeløb og anlægsbevillinger som følge af kvartalsopfølgningen.

Ændringer af rådighedsbeløb fremgår af bilag 3 "Tillægsbevillinger til anlægsområdet - 1. kvartalsopfølgning 2023". Ændringerne giver netto 0.

Ændringer af anlægsbevillinger fremgår af bilag 4 "Ændring af anlægsbevilling - 1. kvartalsopfølgning 2023".

Jytte Dahl:

I nedenstående tabel 3 "Jytte Dahl" fremgår de samlede bevillingsmæssige konsekvenser på udvalgsniveau.

Tabel 3 - Bevillingsskema:

![](data:image/png;base64...)

Opsummering af de bevillingsmæssige konsekvenser:

Sagen medfører, at der bevilges 0,450 mio. kr. på anlæg vedrørende cykelsti ved Andreas Lund. Beløbet finansieres af det til formålet reserverede beløb i inflationspuljen ved Økonomiudvalget.

Desuden er der flytning mellem udvalg på drift, samt justeringer af rådighedsbeløb på anlæg, der giver netto 0 kr. Endelig er der justering af anlægsbevillinger jævnfør bilag 4 "Ændring af anlægsbevilling - 1. kvartalsopfølgning 2023".

### Sagens videre forløb

Sagen skal behandles af Byrådet.

### Historik

Kommunaldirektøren indstiller, 8. maj 2023, pkt. 110:

|  |
| --- |
| at 1. kvartalsopfølgning 2023 godkendes, og |
| at de bevillingsmæssige ændringer jf. bevillingsskemaet under afsnittet "Økonomi" samt specifikation i bilag 2-4 vedrørende henholdsvis bevillingsændringer, rådighedsbeløb og anlægsbevillinger godkendes. |

Beslutning fra Økonomiudvalget, 8. maj 2023, pkt. 110:

Anbefales.

### Beslutning

Godkendt.